Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu.

(2020/C 46/14)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMA APSTIPRINĀŠANU

“Anjou Villages Brissac”

PDO-FR-A0259-AM01

Paziņojuma datums: 2019. gada 14. novembris.

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

Ģeogrāfiskais apgabals ir grozīts šādi: “Visi ražošanas posmi notiek ģeogrāfiskajā apgabalā, kura perimetrs ietver turpmāk minētās Maine-et-Loire departamenta pašvaldību teritorijas saskaņā ar 2018. gada oficiālo ģeogrāfisko kodu: Brissac Loire Aubance (agrākā deleģēto pašvaldību Brissac-Quincé, Saint-Saturnin-sur-Loire un Vauchrétien teritorija), Denée, Les Garennes sur Loire (agrākā deleģēto pašvaldību Juigné-sur-Loire un Saint-Jean-des-Mauvrets teritorija), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Kartogrāfijas dokumenti, kuros attēlots ģeogrāfiskais apgabals, ir pieejami Valsts Izcelsmes un kvalitātes institūta [Institut national de l’origine et de la qualité (INAO)] tīmekļvietnē.”

Redakcionāls labojums: administratīvi teritoriālo vienību jaunajā sarakstā ir ņemta vērā apvienošana vai citas administratīvā zonējuma izmaiņas, kas notikušas pēc specifikāciju saskaņošanas. Lielākai juridiskai noteiktībai tajā ir atsauce uz oficiālā ģeogrāfiskā koda spēkā esošo redakciju, ko katru gadu publicē INSEE. Ģeogrāfiskā apgabala perimetrs paliek identisks.

Visbeidzot, lai labāk informētu sabiedrību, tiek norādīts, ka INAO tīmekļa vietnē ir pieejami kartogrāfijas dokumenti, kuros attēlots ģeogrāfiskais apgabals.

Vienotajā dokumentā attiecīgi grozīts 6. punkts, kas attiecas uz ģeogrāfisko apgabalu.

2. Noteiktais zemesgabalu apgabals

Specifikāciju 1. nodaļas IV iedaļas 2. punktā pēc vārdiem “2002. gada 14. februārī” ir pievienota vārdkopa “un nacionālās komitejas pastāvīgās komisijas sanāksmē, kas notika 2017. gada 19. janvārī”.

Šis grozījums izdarīts, lai pievienotu datumu, kurā kompetentā valsts iestāde apstiprināja ģeogrāfiskajā ražošanas apgabalā ietilpstošā noteiktā zemesgabalu apgabala demarkācijas izmaiņas. Zemesgabalu delimitācija nozīmē ar attiecīgo aizsargāto cilmes vietas nosaukumu apzīmēta produkta ražošanai piemērotu zemesgabalu noteikšanu ražošanas ģeogrāfiskā apgabala ietvaros.

Šis grozījums vienoto dokumentu neietekmē.

3. Tiešās apkaimes apgabals

1. nodaļas IV iedaļas 3. punktā pašvaldību saraksts aizstāts ar šādu:

“— Deux-Sèvres departamentā: Argenton-l’Église, Bouillé-Loretz, Brion-prèsThouet, Louzy, Mauzé-Thouarsais, Saint-Cyr-la-Lande, Sainte-Radegonde, SainteVerge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (agrākā deleģēto pašvaldību Bouillé-Saint-Paul et Cersay teritorija) ;

— Indre-et-Loire departamentā: Saint-Nicolas-de-Bourgueil;

— Loire-Atlantique departamentā: Ancenis, Le Loroux-Bottereau, Le Pallet, La Remaudière, Vair-sur-Loire (agrākā deleģētās pašvaldības Anetz teritorija), Vallet;

— Maine-et-Loire departamentā: Allonnes, Angers, Antoigné, Artannes-surThouet, Aubigné-sur-Layon, Beaulieu-sur-Layon, Bellevigne-en-Layon (agrākā deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé teritorija), Blaison-Saint-Sulpice (agrākā deleģēto pašvaldību Blaison-Gohier un Saint-Sulpice teritorija), Bouchemaine, Brain-sur-Allonnes, Brézé, Brissac Loire Aubance (agrākā deleģēto pašvaldību Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne un Saulgé-l’Hôpital teritorija), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (agrākā deleģēto pašvaldību Chanzeaux, La Jumellière un Valanjou teritorija), Cizay-la-Madeleine, Cléré-sur-Layon, Le Coudray-Macouard, Courchamps, Dénezé-sous-Doué, Distré, Doué-en-Anjou (agrākā deleģēto pašvaldību Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon un Verchers-sur-Layon teritorija), Épieds, Fontevraud-l’Abbaye, Gennes-Val-de-Loire (agrākā deleģēto pašvaldību Chênehutte-Trèves-Cunault, Gennes, Grézillé, Saint-Georges-des-Sept-Voies un Le Thoureil teritorija), Huillé, Ingrandes-Le Fresne sur Loire (agrākā deleģētās pašvaldības Ingrandes teritorija), Jarzé Villages (agrākā deleģētās pašvaldības Lué-en-Baugeois teritorija), Louresse-Rochemenier, Lys-Haut-Layon (agrākā deleģēto pašvaldību Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont un Vihiers teritorija), Mauges-sur-Loire (agrākā deleģēto pašvaldību La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine un Saint-Laurent-du-Mottay teritorija), Mazé-Milon (agrākā deleģētās pašvaldības Fontaine-Milon teritorija), Montilliers, Montreuil-Bellay, Montsoreau, Orée d’Anjou (agrākā deleģēto pašvaldību Bouzillé, Champtoceaux, Drain, Landemont, Liré, Saint-Laurent-des-Autels un La Varenne teritorija), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Sigismond, Saumur, Savennières, Soucelles, Souzay-Champigny, Terranjou (agrākā deleģēto pašvaldību Chavagnes, Martigné-Briand un Notre-Dame-d’Allençon teritorija), Tuffalun (agrākā deleģēto pašvaldību Ambillou-Château, Louerre un Noyant-la-Plaine teritorija), Turquant, Les Ulmes, Val-du-Layon (agrāka deleģēto pašvaldību Saint-Aubin-de-Luigné un Saint-Lambert-du-Lattay teritorija), Varennes-sur-Loire, Varrains, Vaudelnay, Verrie, Verrières-en-Anjou (agrāka deleģēto pašvaldību Pellouailles-lesVignes un Saint-Sylvain-d’Anjou teritorija), Villevêque;

— Vienne departamentā: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.”

Tas ļauj ņemt vērā pašvaldību dažādās apvienošanās, kas notikušas pēc pēdējās specifikāciju apstiprināšanas. Tiešās apkaimes apgabala perimetrs paliek identisks.

Vienotajā dokumentā attiecīgi grozīts 9. punkts, kas attiecas uz papildu nosacījumiem.

4. Agrovides nosacījumi

1. nodaļas VI iedaļas 2. punkts ir papildināts: “Rindstarpās obligāti jānodrošina kontrolējama savvaļā saaugušu vai sētu augu sega; ja šādas augu segas nav, operators veic augsnes apstrādi, lai nodrošinātu savvaļas augu augšanas ierobežošanu, vai pamatoti izmanto tādus biokontroles līdzekļus, kurus apstiprinājušas par vīnkopību atbildīgās valsts iestādes. Ja zemesgabalā izmanto biokontroles herbicīdus, citu herbicīdu lietošana ir aizliegta.”

Šis grozījums raksturo izmaiņas pašreizējā operatoru praksē, atbalstot agroekoloģiju visā Anžū [Anjou] vīnkopības apgabalā. Tas apliecina to, ka tehniskajos jautājumos arvien vairāk tiek ņemti vērā vidiskie apsvērumi. Atbalstot augu segas izveidi vai mehanizētu ravēšanu, vai pat biokontroles līdzekļu izmantošanu, ķīmisko herbicīdu lietošana tiek samazināta. Šādai herbicīdu lietošanas samazināšanai vajadzētu pastiprināt vīnkopības augšņu aizsardzību un saglabāt to dabiskās funkcijas (auglību, bioloģisko daudzveidību un bioloģisko attīrīšanos), lai uzlabotu vīna kvalitāti un autentiskumu un nostiprinātu teritorijas nozīmību.

Šis grozījums vienoto dokumentu neietekmē.

5. Paziņojums par vīnogu ražas novākšanas sākumu

1. nodaļas VII iedaļas 1. punktā teikums “Ražas novākšanas sākuma datumu nosaka saskaņā ar Lauku un jūras zvejas kodeksa [Code rural et de la pêche maritime] D. 645-6. panta noteikumiem.” ir svītrots.

Ražas novākšanas sākuma datuma noteikšana mūsdienās vairs nav nepieciešama, jo operatoriem tagad ir plašs instrumentu klāsts, kas ļauj iespējami precīzi novērtēt vīnogu gatavības pakāpi. Katram operatoram ir dažādas ierīces un aprīkojums – gan individuāls, gan kolektīvs –, ar ko var precīzi noteikt optimālo ražas novākšanas sākumdatumu katrā zemesgabalā atbilstoši ražošanas mērķiem.

Šis grozījums vienoto dokumentu neietekmē.

6. Cukuru saturs

1. nodaļas IX iedaļas 1. punkta b) apakšpunktā pēc vārdiem “(glikoze un fruktoze)” ir pievienota vārdkopa “vīnos pēc raudzēšanas”.

Šis grozījums ir veikts, lai nejauktu cukuru saturu pēc raudzēšanas ar cukuru saturu pirms raudzēšanas; ir svarīgi norādīt, ka cukuru saturs ir jāpārbauda pēc raudzēšanas.

Šis grozījums vienoto dokumentu neietekmē.

7. Vīna raudzētavas ietilpība

1. nodaļas IX iedaļas 1. punkta d) apakšpunktā: “Katra operatora vīna raudzētavas ietilpība ir vismaz 1,4 reizes lielāka par saimniecības vidējo ražas apjomu pēdējos piecos gados. ” ir aizstāts ar šādu teikumu: “Katra operatora vīna raudzētavas ietilpība ir vismaz 1,4 reizes pārsniedz vīnā pārstrādāto vīnogu vidējo apjomu pēdējos piecos gados.”

Specifikācijā bija sniegta atsauce nevis uz tilpumu (izsakot hl vai m3), bet uz iznākumu, proti, uz saraudzētā vīna tilpuma attiecību pret ražojošo vīnogulāju platību (izsakot, piemēram, hektolitros uz hektāru, hl/ha). Ierosinātais grozījums ļauj novērst šo neatbilstību apjoma aspektā, neko nemainot pēc būtības (minimālais rādītājs vienmēr 1,4 reizes pārsniedz to vīnogu vidējo apjomu, kāds saimniecībā pārraudzēts vīnā iepriekšējās sezonās).

Šis grozījums vienoto dokumentu neietekmē.

8. Vīnu aprite

Svītrots 1. nodaļas IX iedaļas 5. punkta b) apakšpunkts attiecībā uz datumu, kad atļauta vīnu laišana apritē starp apstiprinātiem noliktavu turētājiem.

Šis grozījums vienoto dokumentu neietekmē.

9. Saikne ar ģeogrāfisko apgabalu

Saikne ir pārskatīta, lai atjauninātu attiecīgo pašvaldību skaitu (7 pašvaldības 10 vietā). Saiknē ir precizēts, ka vidējā temperatūra ir gada temperatūra.

Vienotajā dokumentā attiecīgi grozīts 8. punkts, kas attiecas uz nosaukumu.

10. Pārejas pasākums

1. nodaļas XI iedaļa ir papildināta ar šādu tekstu: “Noteikumi par to, ka rindstarpās ir obligāti jānodrošina kontrolējama savvaļā saaugušu vai sētu augu sega; ja šādas augu segas nav, operators veic augsnes apstrādi vai pamatoti izmanto biokontroles līdzekļus, lai nodrošinātu savvaļas augu augšanas ierobežošanu, neattiecas uz vīndārziem, kuri jau ir iekopti (izveidoti) šīs specifikācijas apstiprināšanas dienā un kuros rindstarpu attālums nepārsniedz 1,70 metrus.”

Pārejas pasākums ļauj nepiemērot sodus par jau esošajiem vīnkokiem, kuru pašreizējā audzēšanas metode nav pielāgota agrovides noteikumiem. Tādu ļoti blīvi audzētu vīnkoku gadījumā, kuru rindstarpu attālums nepārsniedz 1,70 metrus, pastāvīga zālāju zelmeņa uzturēšana vai augsnes apstrādes īstenošana var radīt tehniskas problēmas (saistībā ar mehanizāciju, aprīkojumu, rīkiem). Ja vīnkoki ir zemi, zelmenis palielina arī pavasara salnu radīto risku. Turklāt augu segas klātbūtne rada lielāku konkurenci starp vīnkokiem ūdens apgādes ziņā, jo stādījumu blīvums ir lielāks. Savukārt vīnkokiem, kuri tiks stādīti pēc specifikāciju apstiprināšanas, (apzinoties iemeslus) jāatbilst ieviestajām agrovides prasībām neatkarīgi no to stādīšanas blīvuma un rindstarpu attāluma.

Šis grozījums vienoto dokumentu neietekmē.

11. Reģistra kārtošana

2. nodaļas II iedaļas 3. punktā vārds “potenciālā” aizstāts ar vārdu “dabiskā”.

Lai nodrošinātu konsekvenci ar redakciju, kas tiek izmantota visās Anjou Saumur apgabala specifikācijās, ar vārdiem “spirta dabiskā tilpumkoncentrācija” ir aizstāti vārdi “potenciālais spirta saturs” vai “grādi”. Šie grozījumi padara specifikāciju vieglāk lasāmu. Noteikumi par reģistru kārtošanu ir saskaņoti, lai atvieglotu pārbaužu plāna izstrādi un šo reģistru kontroli.

Šis grozījums vienoto dokumentu neietekmē.

12. Galvenie pārbaudāmie parametri

Ir pārskatīta 3. nodaļa, lai nodrošinātu galveno Anjou Saumur apgabala specifikācijās pārbaudāmo parametru formulējumu saskaņotību.

Šis grozījums vienoto dokumentu neietekmē.

VIENOTAIS DOKUMENTS

1. Produkta nosaukums

Anjou Villages Brissac

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Produkts ir nedzirkstoši sarkanvīni, kuru galvenās analītiskās īpašības ir aprakstītas turpmāk.

Spirta dabiskā minimālā tilpumkoncentrācija šiem vīniem ir 11 %.

Malolaktiskajai fermentācijai obligāti jābūt pabeigtai. Vīnos, ko var sākt tirgot kā izlejamo vīnu, vai vīnos fasēšanas posmā ābolskābes saturs nepārsniedz 0,4 gramus uz litru.

Maksimālais fermentējamo cukuru (glikozes un fruktozes) saturs vīnos pēc raudzēšanas ir 3 grami uz litru.

Pēc bagātināšanas spirta kopējā tilpumkoncentrācija vīnos nepārsniedz 12,5 %.

Gaistošais skābums, kopējais skābums, kopējais sēra dioksīda saturs ir tādi, kādi tie noteikti Eiropas Savienības tiesiskajā regulējumā.

Raudzētavās vīni ir jākopj vismaz līdz tā gada 30. jūnijam, kas ir pēc ražas novākšanas gada.

Produkts ir sarkanvīns, ko gatavo no vīnogu šķirnēm “Cabernet franc N” un “Cabernet Sauvignon N”. Vīna košā krāsa liecina par tā bagātīgumu. Aromāts parasti ir daudzveidīgs, tas apvieno sarkano un melno ogu aromātu nianses, kuras papildina garšaugiem, medījumam vai pat koksnei raksturīgas notis. Baudot šie vīni ir pilnestīgi un sātīgi, tajā pašā laikā tajos ir jūtama aromāta nianšu dažādība. Sākumā jūtamo tanīnu klātbūtne izgaist, saglabājot noturīgu pēcgaršu.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Kopējais sēra dioksīda saturs (miligramos litrā)

5. Vīndarības metodes

a. Galvenās vīndarības metodes

Īpašās vīndarības metodes

Stādīšanas biezība – atstatums

Audzēšanas prakse

Vīnkoku stādījumu minimālā biezība ir 4000 vīnkoku uz hektāru platības. Rindstarpu platums tajos nedrīkst būt lielāks par 2,50 metriem, bet atstatums starp vienas rindas vīnkokiem nedrīkst būt mazāks par 1 metru. Vīnogulāju plantācijām, kuros stādījumu biezība ir mazāka par 4000 vīnkoku stādu uz hektāru platības, bet lielāka par vai vienāda ar 3300 vīnkoku stādu uz hektāru platības, attiecībā uz to ražu ir tiesības izmantot kontrolētas cilmes vietas nosaukumu ar noteikumu, ka tiek ievēroti specifikācijās paredzētie nosacījumi saistībā ar atsiešanu palisāžā un lapotnes augstumu. Šajās vīnogulāju plantācijās rindstarpu platums nedrīkst būt lielāks par 3 metriem, bet atstatums starp vienas rindas vīnkokiem nedrīkst būt mazāks par 1 metru.

Apūdeņošana

Audzēšanas prakse

Apūdeņošana ir aizliegta.

Īpašā vīndarības metode

Bagātināšanai ir atļauts izmantot iztvaicēšanas paņēmienus, un maksimālais daļējās koncentrācijas līmenis attiecībā pret izmantoto tilpumu ir 10 %. Koksnes šķeldas izmantošana ir aizliegta. Pēc bagātināšanas spirta kopējā tilpumkoncentrācija vīnos nepārsniedz 12,5 %.

Papildus iepriekšminētajiem noteikumiem vīniem vīndarības metodes ziņā jāatbilst prasībām, kas noteiktas Kopienas līmenī un Lauku un jūras zvejas kodeksā [Code rural et de la pêche maritime].

b. Maksimālās ražas

56 hektolitri no hektāra

6. Noteiktais ģeogrāfiskais apgabals

Visi ražošanas posmi notiek ģeogrāfiskajā apgabalā, kura perimetrs ietver turpmāk minētās Maine-et-Loire departamenta pašvaldību teritorijas saskaņā ar 2018. gada oficiālo ģeogrāfijas kodu: Brissac Loire Aubance (agrākā deleģēto pašvaldību Brissac-Quincé, Saint-Saturnin-sur-Loire un Vauchrétien teritorija), Denée, Les Garennes sur Loire (agrākā deleģēto pašvaldību Juigné-sur-Loire un Saint-Jean-des-Mauvrets teritorija), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Kartogrāfijas dokumenti, kuros attēlots ģeogrāfiskais apgabals, ir pieejami Valsts Izcelsmes un kvalitātes institūta [Institut national de l’origine et de la qualité (INAO)] tīmekļvietnē.

7. Galvenās vīna vīnogu šķirnes

“Cabernet-Sauvignon N”

“Cabernet franc N”

8. Saiknes vai saikņu apraksts

1. Ģeogrāfiskā apgabala specifika

a) Saiknes veidošanā ietilpstošo dabas faktoru apraksts

Ar kontrolēto cilmes vietas nosaukumu “Anjou villages Brissac” apzīmētais ģeogrāfiskais apgabals atrodas plašajā Armorikas masīva slānekļa vai slānekļa un smilšakmens cilmieža plato, kas nelielā slīpumā virzās uz Luāras pusi. Ainavu veido daudzi nelieli pakalnu, kuru nogāzes ir vērstas uz dažādam pusēm un kuru augstums ir no 50 līdz 90 metriem. 2018. gadā šis apgabals pārklājas apgabalu, kas apzīmēts ar kontrolēto cilmes vietas nosaukumu “Coteaux de l’Aubance” zonu, un aptvēra 7 pašvaldību teritoriju uz dienvidrietumiem no Anžē pilsētas.

Rietumos ģeogrāfisko apgabalu ierobežo Obansas [Aubance] upes grīva Luārā, austrumos – krīta perioda plakankalne, uz kura veidojušās kaļķakmens augsnes (Parīzes baseina nomale), ziemeļos – Luāras gultne, bet dienvidos – Brisakas [Brissac] un Boljē [Beaulieu] meži. Obansa ir neliela Luāras – šā apgabala simbola – pieteka, kas plūst uz ziemeļiem, sākot no savas iztekas līdz Brissac-Quincé pašvaldības teritorijai, kas slavena ar 16. gadsimta pili. Pēc tam tā pagriežas uz ziemeļrietumiem un tek līdz Mûrs-Erigné pašvaldības teritorijai, tad tās gultne virzās paralēli Luāras gultnei.

Augsne, kas veidojusies uz slānekļa substrāta, parasti nav pārāk dziļa, tai ir laba siltumizturība, un to raksturo nelielas ūdens rezerves. Ģeogrāfiskā apgabala rietumdaļā retumis sastopami atsegumi, kas radušies no skābām vulkāniskām formācijām (riolītiem) vai bāziskām formācijām (spilītiem), veidojot ļoti oļainas augsnes. Pašvaldībām, kas atrodas ģeogrāfiskā apgabala ziemeļos, ir tāda īpatnība to teritorijā, ka to tās augsnes attīstījušās uz dabiskā slānekļa veidojumiem. Daudzus gadsimtus cilvēki tos izmantoja, lai būvētu māju sienas, veidotu jumtus, pārsegtu grīdas un pat izgatavotu mēbeļu elementus, piemēram, izlietnes, galdus vai kāpnes, tādējādi apliecinot šīs teritorijas unikalitāti. Šie elementi ir plaši sastopami ainavā un arī nosaka vīndārzu identitāti. Savukārt ģeogrāfiskā apgabala austrumu daļa atrodas uz cenomāna laikmeta formācijām, kas nosedz pirmskembrija perioda pamatni.

Ģeogrāfiskais apgabals ir anklāvs ar retiem nokrišņiem, dienvidvēja [fœhn] ietekmi un pietiekamu aizsardzību pret okeāna mitrumu, ko nodrošina augstais Šoletē [Choletais] un Možas [Mauges] reljefs. Nokrišņu daudzums gadā ir aptuveni 585 milimetri, bet Šoletē tas sasniedz gandrīz 800 milimetrus. Brissac-Quincé pašvaldības teritorijā konstatētie lielumi ir zemākie no visām meteoroloģiskajām stacijām Maine-et-Loire departamentā. Nokrišņu daudzums arī veģetācijas perioda laikā atšķiras par aptuveni 100 milimetriem, salīdzinot ar departamenta pārējo daļu. Gada vidējā temperatūra ir salīdzinoši augsta (ap 12 °C) un par 1 °C augstāka nekā Maine-et-Loire departamentā kopumā. Šā apvidus īpašo mezoklimatu raksturo dienvidu apgabaliem līdzīga flora, un plaši izplatīti ir akmeņozoli un pīnijas.

b) Saiknes veidošanā ietilpstošo cilvēkfaktoru apraksts

Dažām vīndārzu simboliskajām iezīmēm ir ļoti sena izcelsme – kā 1865. gadā “Anžēras lauksaimniecības un rūpniecības sabiedrības biļetenā” norāda Guillory vecākais, precizējot, ka Saint-Melaine-sur-Aubance pašvaldībā vīnogulāju plantācijas tiek apstādītas ar “bretoņu (Bretaņas) augu” (augu, kas savu nosaukumu ieguvis tādēļ, ka ar kuģi ir ticis atvests pa Luāras estuāru, kas tajā laikā atradies Bretaņas reģionā). Šis augs nav nekas cits, kā vīnogu šķirne “Cabernet franc N”. Šīs vīnogu šķirnes stādīšanas apjomi palielinājās pēc fillokseras uzliesmojuma izraisītās krīzes, kas iznīcināja trīs ceturtdaļas vēsturiskā Anžū reģiona vīndārzu.

Vīndarība 20. gadsimta sākumā galvenokārt orientējās uz “iesarkanajiem” (rouget) vīniem – tas bija kafejnīcās patērētā vieglā vīna vietējais apzīmējums. Arī sarkanvīnu raudzēšana aizsākās 20. gadsimtā, tajā pašā laikā, kad tika izveidots kooperatīvais pagrabs Brissac. Tajā pašā laikā seklās augsnes dēļ attīstījās arī vēlās vīnogu šķirnes “Cabernet-sauvignon N” stādīšana.

Kontrolēts cilmes vietas nosaukums “Anjou Villages” kopš 1991. gada 14. novembra pēc Brissac reģiona vīnkopju iniciatīvas un uzstājīgas rīcības kopš 1979. gada, ir atzīts attiecībā uz 46 pašvaldībām, kas atrodas ar kontrolēto cilmes vietas nosaukumu “Anjou” apzīmētajā ģeogrāfiskajā apgabalā; tad arī notika konkrētu zemesgabalu delimitācija un tika ieviesti stingri noteikumi saskaņā ar kuriem ražo strukturētus sarkanvīnus, kas tiek fasēts pēc kopšanas (nodrošinot tanīnu nogatavināšanu) vasaras sākumā.

Tomēr Brissac reģiona speciālisti vienmēr ir bijuši pārliecināti, ka viņu rīcībā ir īpaša zeme un zinātība, kas viņu sarkanvīnu ražošanai piešķir savdabīgumu. Pašaizliedzīgi meklējot vislabāko atbilstību starp vīnogu šķirni un tās stādīšanas vietām, pēc iespējas labāk pielāgojot vīnogulāju apgriešanas un apsaimniekošanas paņēmienus, veicot ražas novākšanu, kad vīnogas ir optimāli nogatavojušās, veicot tehniskus uzlabojumus, lai pārvaldītu temperatūru un macerācijas ilgumu, vīnkopji panāca kontrolētā cilmes vietas nosaukuma “Anjou Villages Brissac” atzīšanu 1998. gada 17. februārī.

2. Ziņas par produktu kvalitāti un īpašībām

Produkts ir sarkanvīns, ko gatavo no vīnogu šķirnēm “Cabernet franc N” un “Cabernet Sauvignon N”.

Vīna košā krāsa liecina par tā bagātīgumu. Aromāts parasti ir daudzveidīgs, tas apvieno sarkano un melno ogu aromātu nianses, kuras papildina garšaugiem, medījumam vai pat koksnei raksturīgas notis. Baudot šie vīni ir pilnestīgi un sātīgi, tajā pašā laikā tajos ir jūtama aromāta nianšu dažādība. Sākumā jūtamo tanīnu klātbūtne izgaist, saglabājot noturīgu pēcgaršu.

Tas ir pilnmiesīgs vīns. Pirms tā degustēšanas tam jāļauj attīstīties piecus vai sešus gadus.

3. Cēloņsakarības

Sasaiste starp augsnes virsējiem slāņiem, ievērojot precīzu lauku norobežojumu, kas atbilst audzēšanas metodei, un topogrāfiskās īpašības, ļaujot sasniegt lielisku iedarbību un veicinot regulāru ūdens piegādi, ļāva šķirnēm “Cabernet Franc N” un “Cabernet-Sauvignon N” izpausties visā savā pilnībā un oriģinalitātē. Šādos vīnkopības apstākļos ir nepieciešama optimāla auga un tā ražošanas potenciāla pārvaldība, tāpēc ir būtiska vīnogulāju apsaimniekošana un stingro apgriešanas noteikumu ievērošana. Vīndaru veiktie novērojumi un analīze par vīnkoku īpašībām ļauj viņiem noteikt pareizu vīndārza izveidi, veicinot vīnogu šķirnes “Cabernet-sauvignon N” stādīšanu seklās augsnēs, vīnogu šķirnei “Cabernet franc N” atvēlot galvenokārt cenomāna laikmeta mālsmilts augsnes vai brūnzemes, kas attīstījušās virs slānekļa, kur ir lielākas ūdens rezerves.

Vīnkopju zinātība nodrošina tādu vīnogu ražas ievākšanu, kurās minimālais cukura saturs ir 189 grami uz litru un kuras (fenolu ziņā) ir sasniegušas optimālu gatavības pakāpi. No paaudzes paaudzē vīnkopji, pielāgojot vīna raudzēšanas metodes, ir spējuši no vīnogām iegūt labāko. Lai iegūtu vīnu ar sarežģītākiem aromātiem, bet galvenokārt tāpēc, lai tanīni noapaļotos un kļūtu zīdaini, tika secināts, ka vīna kopšanas posmu mucās vajag uzsākt ļoti ātri pēc raudzēšanas. Lai sasniegtu šos mērķus, specifikācijās ir paredzēts minimālais kopšanas periods līdz tā gada 30. jūnijam, kas ir pēc ražas novākšanas gada.

Kontrolēts cilmes vietas nosaukums “Anjou villages Brissac” ir viens no Anžū reģiona vīnu izcilības piemēriem. Tādējādi izvēle “cuvée ambassadeur” degustācijā, kuras laikā vīndari, kā arī vīna pasaules speciālisti atlasīja kontrolētā cilmes vietas nosaukuma “Anjou villages Brissac” reprezentatīvāko vīnu, ir kļuvusi par neapstrīdamu notikumu, kas, attiecībā uz attiecīgā ražas gada degustēto vīnu, ir noteicis Anžū reģiona sarkanvīnu reputāciju.

9. Būtiski papildu nosacījumi (pildīšana pudelēs, marķēšana, citas prasības)

Tiešās apkaimes apgabals

Tiesiskais regulējums:

ES tiesību akti

Papildu nosacījuma veids:

atkāpe par ražošanu noteiktajā ģeogrāfiskajā apgabalā.

Nosacījuma apraksts:

Pamatojoties uz oficiālo 2018. gada ģeogrāfisko kodu, tiešās apkaimes apgabalu, kas, pieļaujot atkāpi, noteikts vīna raudzēšanai, gatavošanai un kopšanai, veido šādu pašvaldību teritorija:

— Deux-Sèvres departamentā: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Saint-Cyr-la-Lande, Sainte-Radegonde, SainteVerge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (agrākā deleģēto pašvaldību Bouillé-Saint-Paul et Cersay teritorija);

— Indre-et-Loire departamentā: Saint-Nicolas-de-Bourgueil;

— Loire-Atlantique departamentā: Ancenis, Le Loroux-Bottereau, Le Pallet, La Remaudière, Vair-sur-Loire (agrākā deleģētās pašvaldības Anetz teritorija), Vallet;

— Maine-et-Loire departamentā: Allonnes, Angers, Antoigné, Artannes-surThouet, Aubigné-sur-Layon, Beaulieu-sur-Layon, Bellevigne-en-Layon (agrākā deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé teritorijas), Blaison-Saint-Sulpice (agrākā deleģēto pašvaldību Blaison-Gohier un Saint-Sulpice teritorija), Bouchemaine, Brain-sur-Allonnes, Brézé, Brissac Loire Aubance (agrākā deleģēto pašvaldību Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne un Saulgé-l’Hôpital teritorija), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (agrākā deleģēto pašvaldību Chanzeaux, La Jumellière un Valanjou teritorija), Cizay-la-Madeleine, Cléré-sur-Layon, Le Coudray-Macouard, Courchamps, Dénezé-sous-Doué, Distré, Doué-en-Anjou (agrākā deleģēto pašvaldību Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon un Verchers-sur-Layon teritorija), Épieds, Fontevraud-l’Abbaye, Gennes-Val-de-Loire (agrākā deleģēto pašvaldību Chênehutte-Trèves-Cunault, Gennes, Grézillé, Saint-Georges-des-Sept-Voies un Le Thoureil teritorija), Huillé, Ingrandes-Le Fresne sur Loire (agrākā deleģētās pašvaldības Ingrandes teritorija), Jarzé Villages (agrākā deleģētās pašvaldības Lué-en-Baugeois teritorija), Louresse-Rochemenier, Lys-Haut-Layon (agrākā deleģēto pašvaldību Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont un Vihiers teritorija), Mauges-sur-Loire (agrākā deleģēto pašvaldību La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine un Saint-Laurent-du-Mottay teritorija), Mazé-Milon (agrākā deleģētās pašvaldības Fontaine-Milon teritorija), Montilliers, Montreuil-Bellay, Montsoreau, Orée d’Anjou (agrākā deleģēto pašvaldību Bouzillé, Champtoceaux, Drain, Landemont, Liré, Saint-Laurent-des-Autels un La Varenne teritorija), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Sigismond, Saumur, Savennières, Soucelles, Souzay-Champigny, Terranjou (agrākā deleģēto pašvaldību Chavagnes, Martigné-Briand un Notre-Dame-d’Allençon teritorija), Tuffalun (agrākā deleģēto pašvaldību Ambillou-Château, Louerre un Noyant-la-Plaine teritorija), Turquant, Les Ulmes, Val-du-Layon (agrākā deleģēto pašvaldību Saint-Aubin-de-Luigné un Saint-Lambert-du-Lattay teritorija), Varennes-sur-Loire, Varrains, Vaudelnay, Verrie, Verrières-en-Anjou (agrākā deleģēto pašvaldību Pellouailles-lesVignes un Saint-Sylvain-d’Anjou teritorija), Villevêque;

— Vienne departamentā: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Marķēšana

Tiesiskais regulējums:

valsts tiesību akti

Papildu nosacījuma veids:

papildu noteikumi par marķēšanu

Nosacījuma apraksts:

visas fakultatīvās ziņas marķējumā norāda ar burtiem, kuru augstums un platums nav vairāk nekā divas reizes lielāks par to burtu augstumu un platumu, kādi izmantoti kontrolētā cilmes vietas nosaukuma atveidei;

Saskaņā ar noteikumiem, kas paredzēti specifikācijās, kontrolēto cilmes vietas nosaukumu var papildināt ar ģeogrāfisko nosaukumu “Val de Loire”.

Ģeogrāfiskās vienības “Val de Loire” nosaukumā izmantotie burti ne augstumā, ne platumā nedrīkst būt lielāki par divām trešdaļām no tiem burtiem, kādi izmantoti, atveidojot šo kontrolēto cilmes vietas nosaukumu.

Ar šo kontrolēto cilmes vietas nosaukumu apzīmēto vīnu marķējumā var norādīt mazākas ģeogrāfiskās vienības nosaukumu ar nosacījumu, ka tā ir zemes kadastrā reģistrēta apdzīvota vieta un, ka tā norādīta ražas reģistrā. Kadastrā reģistrētās vietas nosaukums tiek drukāts, izmantojot burtus, kas ne augstumā, ne platumā nedrīkst būt lielāki par pusi no tiem burtiem, kas izmantoti, atveidojot šo kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-0a43e4f9-b0f4-400f-b86a-ed65865455b8

(1) OV L 9, 11.1.2019., 2. lpp.